laion/Wikipedia-Exotic huggingface dataset:
נובה מיאסטו על הפיליצה

נובה מיאסטו על הפיליצה או נובה מיאסטו על נהר הפיליצה (בפולנית: Nowe Miasto nad Pilicą, נהגה: נובה מיאסטו נאד פיליצון) היא עיירה במחוז גרוייץ שבפרובינציית מזוביה בפולין, על גדת נהר הפיליצה, בה התקיימה עד השואה קהילה יהודית גדולה. לנובה מיאסטו הוענקו זכוית עיר בראשית המאה ה-15, ובמאות ה-18 וה-19 התפתחה כלכלת היישוב. בעקבות שרפה גדולה שפרצה ביישוב באמצע המאה ה-19, ניטל ממנו מעמדו העירוני, וזה הושב לו בשנת 1916. מאמצע המאה ה-18 התקיימה בעיירה קהילה יהודית עצמאית. בין מלחמות העולם נמנו בעיירה כ-1,300 יהודים, כשליש מתושביה, והתקיימה בה פעילות של המפלגות הציוניות, של הבונד ושל אגודת ישראל. במהלך שנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות מצד שכניהם הפולנים, תוך קריאה לחרם על עסקיהם. בספטמבר 1939 נכבשה העיירה בידי הגרמנים, ואלו הטילו על יהודיה גזירות שונות, ובהן גיוס לעבודות כפייה וחובת תשלום סכומי כופר. בד בבד רוכזו יהודי העיירה בגטו שהוקם בה, אשר שעריו ננעלו באפריל 1941. בזמן פעילות הגטו הובאו אליו מאות פליטים יהודים מהסביבה וכ-600 יהודים שגורשו מאוסטריה, ובשל הצפיפות הרבה שנוצרה בו, התפשטה בו מגפת טיפוס הבהרות. מעת לעת ערכו שוטרים גרמנים מעשי שוד ורצח בקרב יהודי הגטו. ב-22 באוקטובר 1942 גורשו כ-3,000 יהודי הגטו שבעיירה לדז'וויצה, וממנה שולחו למחנה ההשמדה טרבלינקה. מיהודי העיירה שרדו את השואה 55 איש. מדיה וקבצים בנושא נובה מיאסטו על הפיליצה בוויקישיתוף אתר האינטרנט הרשמי של נובה מיאסטו על הפיליצה נובה מיאסטו על הפיליצה באתר מרכז מורשת יהדות פולין נובה מיאסטו נאד פיליצה (שעל נהר פיליצה) (Nowe Miasto nad Pilicą), באנציקלופדיה של הגטאות, באתר יד ושם "נובה מיאסטו על הפיליצה", באתר השטעטל הווירטואלי שטפן לנשטדט (גר'), נובה מיאסטו על הפיליצה, אנציקלופדיה של המחנות והגטאות (כרך II, חלק A, עמ' 260–261), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
Gott ist mein König, רי"ב 71

Gott ist mein König (בעברית: אלוהים הוא מלכי), רי"ב 71, היא קנטטה שהלחין יוהאן סבסטיאן באך. הוא הלחין אותה בהיותו במילהאוזן, לכבוד טקס שנערך בכנסייה לכבוד מינוי מועצת העיר, ב-4 בפברואר 1708. מ-1707 עבד באך כנגן עוגב בכנסיית דיוי בלאסי (Divi Blasii) והטקס עצמו נערך בכנסייה המרכזית בעיר, כנסיית מריה הקדושה. מספר הנגנים היה גדול מאשר בקנטטות אחרות שלו מאותה תקופה, כיוון שהיא בוצעה באירוע חגיגי והוא פיזר אותם בעמדות שונות ברחבי הכנסייה. זוהי הקנטטה היחידה שנדפסה בימי באך ושרדה עד ימינו, דבר שמראה על חשיבותה ועל המעמד לו זכתה כבר בזמן ביצועה. לא ידוע מי חיבר את הטקסט שמבוסס על מזמור ע"ד מספר תהלים ועל פסוקים נוספים מהתנ"ך, משולבים עם טקסט עצמאי. הטקסט פונה בבית האחרון ישירות אל יוזף הראשון, קיסר האימפריה הרומית הקדושה שהעיר מילהאוזן שהייתה עיר חופשית קיסרית, הייתה כפופה ישירות לסמכותו. הקנטטה נכתבה עבור ארבעה סולנים, סופרן, אלט, טנור ובס ומקהלה בת ארבעה קולות. הכלים המשתתפים הם שלוש חצוצרות, טימפני שתי חליליות, שני אבובים, בסון, עוגב אובליגטו, שני כינורות, ויולה, ויולה דה גמבה ובאסו קונטינואו. לקנטטה שבעה חלקים: מקהלה: Gott ist mein König von altersher (אלהים מלכי מקדם; תהילים ע"ד, י"ב) אריה לטנור בליווי כורל לסופרן: Ich bin nun achtzig Jahr (בן שמונים שנה אנוכי היום; על פי ספר שמואל ב', פרק י"ט) פוגה בארבעה קולות: Dein Alter sei wie deine Jugend (כימיך דבאך; על פי דברים, פרק ל"ג כ"ה) אריוזו לבס: Tag und Nacht ist dein (לך יום, אף לך לילה; תהילים ע"ד, ט"ז) אריה לאלט: Durch mächtige Kraft (באמצעות כוחך האדיר) מקהלה: Du wollest dem Feinde nicht geben (אל תתן לחית; תהילים ע"ד, י"ט) מקהלה: Das neue Regiment auf jeglichen Wegen (ממשלנו החדש בכל אשר יפנה) היצירה בוצעה והוקלטה על ידי מנצחים ידועים, בהם ניקולאוס הרנונקור (ב-1976), טון קופמן (ב-1994) וג'ון אליוט גרדינר (ב-2000). מדיה וקבצים בנושא Gott ist mein König, רי"ב 71 בוויקישיתוף פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) Mincham, Julian. באתר קנטטות באך
מגלן קדוש

מגלן קדוש או איביס קדוש (Threskiornis) הוא סוג במשפחת הכפניים, להם ראש, צוואר ורגליים שחורים והם בעלי מקור שצורתו קשתית ומזכירה מגל, וזה המקור לשמם. המין מגלן קדוש אפריקני היה קדוש בעיני המצרים, וסימל את האל תחות (איביס), אשר הופיע בתרבות המצרית (ציור, פיסול) כאדם בעל ראש של מגלן, בדרך כלל, ולעיתים בעל ראש של בבון. בסוג זה 5 מינים ומין נכחד אחד: מגלן קדוש אפריקני (Threskiornis aethiopicus) מגלן קדוש מדגסקרי (Threskiornis bernieri) מגלן שחור-ראש (Threskiornis melanocephalus) מגלן קדוש אוסטרלי (Threskiornis molucca) מגלן לבן-צוואר (Threskiornis spinicollis) מגלן ראוניון (Threskiornis solitarius) - נכחד מדיה וקבצים בנושא מגלן קדוש בוויקישיתוף מגלן קדוש, באתר ITIS (באנגלית) מגלן קדוש, באתר NCBI (באנגלית) מגלן קדוש, באתר Animal Diversity Web (באנגלית) מגלן קדוש, באתר האנציקלופדיה של החיים (באנגלית) מגלן קדוש, באתר GBIF (באנגלית)
ספקטרופוטומטר

ספקטרופוטומטר הוא מכשיר מדידה, המאפשר למדוד את בליעת האור של תמיסה נבדקת באורכי גל שונים. מאחר שלכל חומר ישנו תחום אנרגיות עירור ספציפיות לו (וכתוצאה מכך אורכי גל מסוימים שהוא בולע), יש חשיבות לאורך הגל הנמדד. לכן ממקור האור יוצאת אלומת אור אל מנסרה, המפרקת את האור הלבן ומפרידה בין אורכי הגל השונים. על ידי סיבוב המנסרה אפשר להביא את קרן האור בעלת אורך הגל הרצוי אל מול סדק, דרכו עובר האור אל החומר הנבדק. באמצעות הנתונים המתקבלים מהמדידה, ניתן לקבל מידע על אופי החומר וכן על ריכוזו בתמיסה. חישובי ריכוזים באמצעות ספקטרוסקופיה (קרויה גם ספקטרופוטומטריה) מתבססים על האזור הליניארי של חוק בר-למברט. מרבית הספקטרופוטומטרים מודדים בתחום העל סגול ובאור נראה. קיימים גם מכשירים המודדים בתחום התת-אדום. כיום קיימים מכשירי ספקטרוסקופיה רבים ומגוונים אך קיים מבנה בסיסי המשותף לכולם. מקור אור - מספק אנרגיה למערכת. מונוכרומטור - מסנן אורכי גל. מעביר טווח צר של אורכי גל. תא דוגמה - בתוכו נמצא החומר הנמדד. גלאי - מגלה את עוצמת האור שעבר את תא הדוגמה וממיר את הערך לסיגנל חשמלי. צג - מציג את ערך הבליעה. מקור האור מקרין טווח רחב של אורכי גל, בשיטות שונות ניתן לסנן את אורכי הגל ולקבל אלומת אור בעלת טווח צר של אורכי גל. האלומה פוגעת בדוגמה הנמצאת בתא. כתוצאה מאינטראקציה בין האור לחומר שבדוגמה עוצמת האור פוחתת. הגלאי מזהה את עוצמת האור העוברת את הדוגמה ומחשב את היחס בין עוצמת האור שעברה את הדוגמה לעוצמה שנכנסה אליה (גודל המכונה "העברה"). בעבר היה הספקטרופוטומטר מכוון לאורך גל אחד ובו הייתה מתבצעת המדידה. בספקטרופוטומטרים חדשים, היא מתבצעת בטווח של אורכי גל (מכשיר סורק), וכך ניתן למצוא פרטים על חומר בלתי מזוהה (בדיקה איכותנית). הקשר בין ריכוז החומר הנבדק ובין הפלט שמתקבל מהמכונה (הבליעה של החומר הנבדק) מתואר על ידי חוק בר-למברט: A = ϵ λ C b {\displaystyle A=\epsilon _{\lambda }Cb} . ספירת חיידקים בתמיסה על פי עכירות תרבית נוזלית למציאת ריכוז תאים בתרבית. ככל שעולה מדד הבליעה כך יש יותר תאים של חיידקים בתמיסה. יתרון: ספירה מהירה, תוך דקות ספורות. חסרונות: החיסרון של שיטה זו היא שלא יודעים אם החיידקים חיים או מתים. בנוסף לכך שיטה זו יעילה רק כאשר מספר החיידקים מגיע ל-107 במ"ל (עשרה מיליון חיידקים במ"ל). מתחת למספר זה העכירות אינה ניכרת. ספקטרוסקופיה יואל קלמס, ברכה (בוקי) קמחי,, עולם החיידקים, ישראל: האוניברסיטה הפתוחה, 1985, עמ' יחידה 3–4, עמוד 84 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אי (פירושונים)

האם התכוונתם ל... אי – יבשה מוקפת במים. בדרך כלל באוקיינוס חצי אי – מבנה המוקף בים למעט פיסת אדמה קטנה האות האנגלית E מילת שלילה: אי אפשר, אי שיויון כו' אי - מונח האקדמיה לזאב זהוב אפריקאי И (אִי) - אות באלפבית הקירילי Й (אִי קצרה) - אות באלפבית הקירילי І (אִי) - אות באלפבית הקירילי
מפקדת הגנת החופים (האימפריה הגרמנית)

מפקדת הגנת החופים הייתה ארמייה גרמנית שפעלה במלחמת העולם הראשונה, והגנה על חופי גרמניה מפני פלישה של מדינות ההסכמה. ב-15 באפריל 1916 הוקמה מפקדת הגנת החופים, בפיקודו של גנרל לודוויג פון פלקנהאוזן. הארמייה הגנה על חופי צפון גרמניה, מפני פלישה אפשרית דרך הים הצפוני, הים הבלטי, ודנמרק, ובהמשך אף הגנה על פלישה מכיוון הולנד. ב-29 באוגוסט 1916 מונה פון פלקנהאוזן למפקד הארמייה השישית, ובמקומו מונה גנרל יוזיאס פון הרינגן. ב-18 בספטמבר 1918 פרש גנרל פון הרינגן מתפקידו, וב-1 בנובמבר 1918, פורקה המפקדה. לודוויג פון פלקנהאוזן (15 באפריל 1916 - 29 באוגוסט 1916) יוזיאס פון הרינגן (29 באוגוסט 1916 - 1 בנובמבר 1918) החזית המערבית במלחמת העולם הראשונה Die höchsten Kommandostellen des Heeres. אתר בגרמנית על צבא גרמניה במלחמת העולם הראשונה
שרה סמארט

שרה סמארט (באנגלית: Sarah Smart; נולדה ב-3 במרץ 1977) היא שחקנית אנגלייה. סמארט נולדה בברמינגהאם שבאנגליה. היא התחילה את הקריירה שלה כילדה ושיחקה בסדרת הטלוויזיה לילדים "אריק" ( Woof!). היא מוכרת משורה של תפקידים בסדרות טלוויזיה כמו וירג'יניה בריית'ווייט, הבת במשפחה של זוכי לוטו, בדרמה הקומית "At Home with the Braithwaites". ב-2002 שיחקה בסדרת הדרמה "Sparkhouse" בהפקת "Red Production Company" וה-BBC. הופעתה בסדרה "ג'יין הול" בתפקיד הראשי ציינה קשר פורה בינה לבין המחזאית והתסריטאית סאלי ויינרייט. בין 2008 ו-2010 גילמה סמארט את אן-בריט הוגלנד בסדרה "וולנדר", 6 סרטים באורך מלא עיבוד לספריו של הנינג מנקל עבור ה-BBC. עוד השתתפה סמארט בתסכיתי דרמה ברדיו. ב-2011 שיחקה סמארט בתפקיד אורח בעונה השישית של סדרת המדע בדיוני הפופולרית "דוקטור הו" של BBC1. היא גילמה את דמות ה'נבל' בפרקים "הבשר המורד" ו"הכמעט אנשים" היא הייתה תלמידה בבית הספר לבנות "סנט פול" בברמינגהאם, ומאז היא חוזרת בתקופת הקיץ לחלק חתימות. שרה סמארט, במסד הנתונים הקולנועיים IMDb (באנגלית) שרה סמארט, באתר AllMovie (באנגלית) שרה סמארט, במסד הנתונים הקולנועיים KinoPoisk (ברוסית)
נובה מיאסטו על הסונה

נובה מיאסטו על הסונה או נובה מיאסטו על נהר סונה (בפולנית: Nowe Miasto Nad Soną, נהגה "נובה מיאסטו נאד סונון"; לעיתים רק נובה מיאסטו) הוא כפר במחוז פלונסק שבפרובינציית מזוביה בפולין, על גדת נהר סונה (Sona), בו התקיימה עד השואה קהילה יהודית גדולה. היישוב, והטירה שנבנתה בו, נזכרים מהמאה ה-14, ובשנת 1420 הוענקו ליישוב זכויות עיר. זכויות אלה ניטלו מהיישוב בשנת 1869 בידי הרוסים לאחר מרד ינואר. בין מלחמות העולם נמנו ביישוב כ-1,700 יהודים, קרוב למחצית תושביו, והתקיימה בו פעילות של המפלגות הציוניות, של אגודת ישראל ושל הבונד. ב-5 בספטמבר 1939 נכבש היישוב בידי הגרמנים, ואלו החלו בביצוע מעשי שוד ורצח בקרב יהודיו, תוך חטיפתם לעבודות כפייה, והטלת גזירות שונות עליהם, ובהן חובת ענידת טלאי צהוב, הגבלות תנועה וחובת תשלום סכומי כופר. עם סיפוח אזור היישוב באוקטובר 1939 לרייך השלישי, החלו הגרמנים לגרש את יהודיו לשטחי הגנרלגוברנמן. בנובמבר 1941 רוכזו יהודי היישוב הנותרים, כ-2,000 איש, בגטו שהוקם בו, אליו הובאו כעבור כחודש בין 1,200 ל-1,500 יהודים מצ'חאנוב וכ-700 יהודים מדרובין. בשל תנאי המחיה הקשים בגטו, מתו בין 170 ל-200 מיושביו ממגפת טיפוס הבהרות. מעת לעת פשטו על הגטו שוטרים גרמנים, וביצעו בו מעשי שוד ורצח. ב-18 בנובמבר 1942 גורשו כל יושבי הגטו שביישוב לגטו פלונסק, ממנו גורשו כעבור פחות משבועיים למחנה ההשמדה אושוויץ. מקהילת נובה מיאסטו על הסונה שרדו את השואה 21 יהודים. מדיה וקבצים בנושא נובה מיאסטו על הסונה בוויקישיתוף ספר יזכור לקהילת נובה מיסאטו (מחוז פלונסק), בספריית העיר ניו יורק נובה מיסאטו (מחוז פלונסק) באתר מרכז מורשת יהדות פולין נובה מיאסטו (Nowe Miasto), באנציקלופדיה של הגטאות, באתר יד ושם יולנטה קריימר, נובה מיאסטו, אנציקלופדיה של המחנות והגטאות (כרך II, חלק A, עמ' 19–20), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) "נובה מיאסטו על הסונה", באתר השטעטל הווירטואלי
וורטון (נמל תעופה)

וורטון (באנגלית: Warton Aerodrome‏, יאט"א: WRT, ‏קוד ICAO‏: EGNO) הוא נמל תעופה הממוקם ליד הכפר וורטון שבמישור פלייד, לנקשייר, אנגליה. נמצא 11 ק"מ מערבית לפרסטון (בירת מחוז לנקשייר). כיום משמש שדה התעופה מתקן מרכזי לניסויים ופיתוח של חטיבת "צבא אוויוניקה ומידע" של חברת BAE סיסטמס. הוא חלק מהאזור המסחרי של לנקשייר. לשדה התעופה אישור CAA (אנ') (מספר P748) אשר מאשר העברת נוסעים ציבורית והדרכות טיסה כפי שאושרו ברישיון "BAE Systems (Operations) Limited" בשנת 1940 נבנו מסלולי שדה תעופה בוורטון. המטרה הייתה שישמש שדה תעופה חלופי או משלים עבור בסיס "RAF Coastal Command" (מבנה ארגוני שהיה קיים בעבר (1936-1969) בתוך חיל האוויר המלכותי), שב"סקויירס גייט", בלקפול. הוא שימש את חילות האוויר של צבא ארצות הברית (USAAF) בזמן מלחמת העולם השנייה תוך שהוא משרת אלפי כלי טיס בדרכם לשירות בבריטניה, צפון אפריקה, המזרח התיכון וברחבי אירופה. בשנת 1944 גרמה התרסקות מפציץ מסוג B-24 שהמריא מהשדה לאסון האווירי בפרקלטון. לאחר המלחמה הוא הפך להיות בסיס של חיל האוויר המלכותי. בשנת 1947 השתלטה על שדה התעופה חברת אינגליש אלקטריק(אנ') ובשנת 1948 העבירה לשם את משרדיה הראשיים. שנת 1960 התמזגה אינגליש אלקטריק עם יצרנים מרכזיים נוספים בבריטניה, והאתר כונה "British Aircraft Corporation Site" (‏BAC). בשנת 1977 הולאם BAC ומוזג עם "Hawker Siddeley" ועם "Scottish Aviation" ויחד נקראה החברה החדשה "British Aerospace"‏ (BAe). בשנת 1981 הופרטה BAe ושמה שונה לBAE סיסטמס בשנת 1999. האתר משמש שדה ניסוי עבור מספר כלי טיס מובילים כגון: קנברה(אנ'), אינגליש אלקטריק לייטנינג, TSR-2 (אנ'), יגואר(אנ'), טורנדו, הוק(אנ') ויורופייטר טייפון. מדיה וקבצים בנושא וורטון בוויקישיתוף
ספראי

האם התכוונתם ל... זאב ספראי – מרצה וחוקר ארץ ישראל, בנו של שמואל ספראי חנה ספראי – מרצה בתחום ספרות חז"ל ופמיניסטית דתית, בתו של שמואל ספראי שמואל ספראי – היסטוריון ישראלי ספרי (פירושונים) ספארי
עורק הכליה

עוֹרֵק הַכִּלְיָה (TA: arteria renalis) הוא עורק בבטן היוצא מאבי העורקים ומספק דם לכליה. דרך עורקי הכליה עובר כשליש מתפוקת הלב. עורקי הכליה יוצאים מצדדיו של אבי העורקים, ממש מתחת לעורק מתלה המעי העליון, בכיוון שוקי הסרעפת. קוטרם כחצי סנטימטר. בשל מיקומם של אבי העורקים, הווריד הנבוב התחתון והכליות, עורק הכליה הימני ארוך יותר ומעט נמוך יותר מן השמאלי. העורק הימני עובר מאחורי הווריד הנבוב התחתון, וריד הכליה הימני, ראש הלבלב והחלק היורד של התריסריון. לעומתו, העורק השמאלי נמצא מאחורי וריד הכליה השמאלי, גוף הלבלב ווריד הטחול, והוא נחצה על ידי וריד מתלה המעי התחתון. בטרם מגיע עורק הכליה לשער הכליה הוא מתפצל לארבעה או חמישה ענפים. הענפים הקדמיים נעים בין וריד הכליה לשופכן, כשווריד הכליה מלפנים והשופכן מאחור, ואילו ענף אחורי אחד או יותר נעים על פי רוב מאחורי השופכן. מעורק הכליה מתפצל גם עורק יותרת הכליה התחתון, המספק דם לבלוטת יותרת הכליה, לשופכן ולשרירים ורקמות נוספים. לעיתים קרובות ניתן למצוא עורקי לוואי לכליה, במיוחד בצד שמאל, שכן הם יוצאים על פי רוב ישירות מאבי העורקים, מעל או מתחת לעורק הכליה הראשי. עורקים אלה אינם נכנסים אל הכליה בשער הכליה, אלא חודרים את חלקה העליון או התחתון של הכליה. היצרות עורק הכליה תביא ליתר לחץ דם, מאחר שהכליות המושפעות מכך חשות בנפח דם נמוך ומפרישות רנין על מנת להעלות את לחץ הדם ולשמור על אספקת הדם לכליות. מחלה זו מאובחנת על ידי אולטרה סאונד דופלר של עורקי הכליות. הטיפול בה הוא באמצעות אנגיופלסטיה ותומכנים. טרשת עורקים גם כן עלולה לפגוע בעורקי הכליה ולהוביל לאספקת דם ירודה לכליות, ואף לאי-ספיקת כליות. עורק הכליה, באתר אנציקלופדיה בריטניקה (באנגלית) ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
בעז קראוס

בעז קראוס (נולד ב-30 בספטמבר 1961) הוא עורך דין ישראלי, הנמנה עם עורכי הדין הבולטים בישראל בתחום דיני הירושה והעיזבון. קראוס נולד בישראל, למד במדרשית נועם, שירת כלוחם בחטיבת הצנחנים ולמד משפטים באוניברסיטת בר-אילן. את התמחותו עשה בפרקליטות המדינה ואצל יו"ר לשכת עורכי הדין עו"ד דרור חוטר ישי. משרד עורכי הדין "בעז קראוס, משרד עורכי דין", שהקים בשנת 1986 מופיע ברשימת מאה משרדי עורכי הדין המובילים בישראל לפי דירוג החברות של "גלובס DUN'S 100", ודורג כמשרד מוביל בתחומו. קראוס הוא יו"ר ועדת ירושה בלשכת עורכי הדין וחבר בארגון הבינלאומי STEP העוסק בתחום הירושה והנאמנויות. במהלך שנות פעילותו בתחום, קראוס טיפל במספר גדול של לקוחות ועיזבונות בולטים, כגון עיזבון המנוח רו"ח יגאל ברייטמן ז"ל, עיזבון השרה לשעבר שולמית אלוני ז"ל, עיזבון הזמרת המנוחה שושנה דמארי ז"ל, עיזבון השופט העליון משה בייסקי ז"ל, עיזבון דודו טופז ז"ל, עיזבון עוה"ד צבי לידסקי ז"ל ועוד. במסגרת תפקידו כיו"ר ועדת ירושה, פעל להוספת מספר שינויים בחוק הירושה על מנת לתקן את מה שלתפיסתו פגום בחוק הקיים. בין השינויים הללו ניתן למנות את תיקון סעיף 16 לחוק הירושה העוסק בהכרה בילד מאומץ כיורש, תיקון שהתקבל בשנת 2012; תיקון סעיף 5 לחוק הירושה העוסק בשלילת זכאותו של רוצח לרשת גם במצב בו לא הועמד לדין מחמת העדר כשירות; תיקון סעיף 34 לחוק הירושה בעניין הגבלת זכויות ירושה של מטפלים אשר יורשים את מטופליהם ועוד. בין התקדימים המשפטיים שהוביל משרד עו"ד בעז קראוס, נמנה מקרה מפורסם בו רצח בן את אמו הרופאה בשישים ושש דקירות סכין. לאחר שהוכרז כבלתי כשיר לעמוד לדין הגיש בקשה לרשת את אמו, כבנה. בהליך משפטי תקדימי הביא קראוס לכך שזכאותו של הבן לרשת את אמו נשללה למרות העובדה שלא הורשע ברצח כפי שדורש חוק הירושה ותוך קביעה כי מודעות למעשה עשויה לשלול זכאות לרשת אף בהיעדר הרשעה ברצח. תיק נוסף שבו טיפל ושהוביל לשינוי המצב המשפטי, הוא תיק בו ביקשו מאומצים לרשת את דודם המנוח, מציאות שעד לאותו מועד הייתה בלתי אפשרית לאור הוראותיו של חוק הירושה, אשר הפלה לרעה ילד מאומץ לעומת צאצא ביולוגי. מציאות בלתי שוויונית זו שונתה במהלך שהוביל קראוס לשינוי חוק הירושה והשוואת מעמדים של ילדים מאומצים למעמדם של ילדים ביולוגיים בכל הנוגע לירושת קרובי המאמץ. דיני ירושה ועיזבון, 6 כרכים, בהוצאת המכון למחקרי משפט וכלכלה, תל אביב, 2000. המדריך המעשי למוריש וליורש, בהוצאת תמר, תל אביב, 1996. כשרות משפטית ואפוטרופסות, בהוצאת המכון למחקרי משפט וכלכלה, תל אביב, 2002. אתר המשרד ליטל דוברוביצקי, זהירות: "מטפלים" לכם בירושה, באתר ynet, 2 ביוני 2010 בעז קראוס, משרד עורכי דין, בגלובס DUN'S100. Society of Trust and Estate Practitioners, בוויקיפדיה האנגלית. ירושה מכוח אימוץ, סעיף 16 בחוק הירושה, אתר נבו. הצעה: מי שגרם למות המוריש לא יירש אותו; nrg, ה-5 בינואר 2011. יובל גורן, מסע רצחני ברעננה: דקר למוות את אמו, רץ לדירה סמוכה עם הסכין ודקר את אחיו, באתר הארץ, 11 באוקטובר 2009 חשיפה: רוצח אמו יובב אלגואטי מבקש לרשת אותה; nrg, ה-5 בינואר 2011. קובי בן-שמחון, כשזה מגיע לירושה, ילדים מאומצים אינם שווים לילדים ביולוגיים, באתר הארץ, 20 בינואר 2011 תיקון 13 לחוק הירושה באתר כנסת פתוחה.
הוגו פרנד

הוגו מוריס פרנד (באנגלית: Hugo Morris Friend ‏; 21 ביולי 1882 - 29 באפריל 1966) היה אתלט אמריקאי יהודי. אלוף ארצות הברית (1905) ובעל מדליית ארד (אתונה 1906) בקפיצה לרוחק ואלוף ארצות הברית בריצת 110 מטר משוכות (1905). פרנד נולד בפראג, צ'כיה. בגיל שנתיים היגר עם משפחתו לשיקגו, ארצות הברית. בשנת 1901 החל ללמוד באוניברסיטת שיקגו. באליפות ארצות הברית שנערכה בפורטלנד ביוני 1905 זכה פרנד בשתי מדליות זהב, בקפיצה לרוחק בתוצאה של 7.02 מטר ובריצת 110 מטר משוכות בתוצאה של 16.2 שניות. הוא קבע בשלבים המוקדמים בריצת 110 מטר משוכות שיא אישי חדש של 15.8 שניות. באולימפיאדת אתונה (1906)זכה פרנד במדליית ארד בקפיצה לרוחק בתוצאה של 6.96 מטר אחרי בן ארצו מאיר פרינסטיין (7.20 מטר) ופיטר אוקונור מבריטניה (7.025 מטר). נוסף לכך, הוא סיים במקום רביעי בריצת 110 מטר משוכות. בשנת 1908 הוסמך פרנד לעריכת דין ו-12 שנים מאוחר יותר התמנה לשופט. ריצת 110 מטר משוכות: 15.8 שניות (1905) קפיצה לרוחק: 7.02 מטר (1905) הוגו פרנד, באתר olympedia.org הוגו פרנד, Track and Field Statistics (באנגלית) אולימפיאדת אתונה שנערכה בשנת 1906, נחשבה באותו הזמן, כאולימפיאדה הרביעית לכל דבר והשנייה שנערכה באתונה. היה זה אירוע חגיגי לציון עשור למשחקים האולימפיים בעידן המודרני. הוועד האולימפי הבינלאומי הכיר בה אך אינו מחשיב אותה כיום במניין האולימפיאדות. למרות שמדליות הוענקו בה הן לא ניספרות במניין המדליות הרשמי של המשחקים האולימפיים ואינן מוצגות עם אוסף המדליות במוזיאון האולימפי בלוזאן, שווייץ.
העורקים הבין-צלעיים

הָעוֹרְקִים הַבֵּין-צַלְעִיִּים (TA: arteriae intercostales) הם קבוצה של עורקים המספקים דם לרווחים הבין-צלעיים. הענפים הבין-צלעיים הקדמיים של עורק החזה הפנימי מספקים דם לחמשת או ששת הרווחים הבין-צלעיים הראשונים. לאחר הסתעפותם ממנו, מתפצל עורק החזה הפנימי לעורק רום הבטן העליון ולעורק הסרעפת השרירי. מעורק הסרעפת השרירי מסתעפים יתר הענפים הבין-צלעיים הקדמיים. הענפים הבין-צלעיים הקדמיים, שניים במספר בכל רווח, נעים הצדה, כשאחד קרוב לגבול התחתון של הצלע מעל והשני קרוב לגבול העליון של הצלע מתחת. לבסוף, עורקים אלה משיקים לעורקים הבין-צלעיים האחוריים היוצאים מאבי העורקים. ענפים אלה ממוקמים בחלקם הראשון בין האדר לבין השרירים הבין-צלעיים הפנימיים, ולאחר מכן בין השרירים הבין-צלעיים הפנימיים לשרירים הבין-צלעיים הפנימיים ביותר. הענפים מספקים דם לשרירים הבין-צלעיים, וכן לשריר החזה הגדול, שריר החזה הקטן והשד, דרך סעיפים החודרים את השרירים הבין-צלעיים החיצוניים. העורק הבין-צלעי העילאי (arteria intercostalis suprema) הוא עורק שממנו מתפצלים העורקים הבין-צלעיים האחוריים הראשון והשני, אשר מספקים דם לרווחים בין-צלעיים אלה. עורק זה מסתעף מגזע הצלע והצוואר, ענף של העורק התת-בריחי. תשעת העורקים הבין-צלעיים האחוריים האחרים יוצאים ישירות מאבי העורקים. בשל מיקומו של אבי העורקים לשמאל עמוד השדרה, העורקים הימניים ארוכים יותר מעורקים השמאליים. העורקים הימניים עוברים על פני גופי החוליות, מאחורי הוושט, צינור החזה והווריד האי-זוגי. הם מכוסים על ידי הריאה הימנית והאדר. לעומתם, העורקים השמאליים יוצאים אחורנית לצד החוליות, מכוסים על ידי הריאה השמאלית והאדר. שני העורקים השמאליים העליונים נחצים על ידי הווריד הבין-צלעי העילאי השמאלי, ואילו העורקים התחתונים נחצים על ידי הווריד האי-זוגי המחציתי (vena hemiazygos). ממול לראשי הצלעות, עובר מטה קדמית להם הגזע הסימפתטי. עצבי הקרביים יורדים גם הם קדמית לעורקים התחתונים. כל עורק בין-צלעי אחורי מתקדם לאורך הגבול התחתון של הצלע ממעל, יחד עם הווריד הבין-צלעי והעצב הבין-צלעי של אותו רווח. הווריד נמצא מעל לעורק, ואילו העצב מתחתיו. מכל עורק בין-צלעי אחורי מתפצל ענף גבי (ramus dorsalis), המלווה את הענף הגבי של עצב השדרה ומספק את חוט השדרה, עמוד השדרה, שרירי הגב והעור בגב. כמו כן, מכל עורק מתפצל גם ענף עקיף החוצה את המרווח הבין-צלעי ונע לאורך הגבול העליון של הצלע. מדיה וקבצים בנושא העורקים הבין-צלעיים בוויקישיתוף
אלמושנינו

אלמושנינו או אלמוזנינו (לעיתים גם: אלמוזלינו) הוא שם משפחה יהודי שמשמעותו היא "חזן" ואשר מעיד על השתייכות אבות המשפחה לקהילות מגורשי ספרד. האם התכוונתם ל... משה אלמושנינו – רב והוגה דעות מסלוניקי יוסף אלמושנינו (הראשון) – נגיד, רופא וראש הרבנים בפאס שבמרוקו במאה ה-16 חסדאי אלמושנינו – יוצר תורני מהעיר פאס, המאה ה-17 יוסף אלמושנינו – הרב הראשי של יהודי בלגרד רבי גבריאל אלמושנינו - היה הרב הראשי ליהודי סופיה, ובהמשך הרב הראשי הראשון של בולגריה המודרנית אלברט אלמוזנינו – אמן ישראלי רב-תחומי (ציור, איור, ויטראז' וצלליות), שזכה לפרסום בינלאומי בשנים 1958–1975 כאשר הופיע עם אמנותו הייחודית לפני מיליוני אנשים באולם המוזיקה "רדיו סיטי" בניו יורק רבי משה אלמושנינו - רב ופרשן שושנה ארבלי-אלמוזלינו – אשת ציבור ישראלית שכיהנה כחברת הכנסת מטעם סיעת המערך מהכנסת השישית ועד לכנסת השתים עשרה. אייל אלמושנינו – כדורגלן עבר ישראלי משה אלמוזלינו – כדורגלן עבר ישראלי ממייסדי קבוצת מכבי יפו
הצורף

הצורף היא סדרת מתח ישראלית שעלתה לשידור ב-HOT3 ב-26 בנובמבר 2015. במאי ויוצר הסדרה הוא דרור סבו, והיא נכתבה על ידי ברק סלונים, ארז קו-אל ודרור סבו. הסדרה כוללת שבעה פרקים ופרק נוסף של מאחורי הקלעים. הסדרה הסתיימה ב-7 בינואר 2016. לילה אחד, ארי מילוס (אדיר מילר), פסיכיאטר מומחה להפרעות שינה, נרדם במיטתו ומתעורר כמה שעות לאחר מכן בבר תל אביבי ואין לו שמץ של מושג כיצד הגיע לשם. ארי, שבילדותו סבל בעצמו מסהרוריות לילה, עולה לירושלים אל שכונת ילדותו על מנת להיבדק אצל הרופא שטיפל בו באותם ימים. חזרתו של ארי אל העיר שבה נולד מאלצת אותו להתמודד עם עברו הטראומתי המודחק ולילותיו הסהרוריים הופכים אותו לחשוד מרכזי במעשה רצח. ארי מילוס (אדיר מילר) הרב אליהו מילוס (יהורם גאון / משה אשכנזי כדמותו הצעירה) יעקב בן-דוד, "הצורף" (ליאור אשכנזי) יוספה (סופי) בן-דוד (נועה ברקאי / שירה האס כדמותה הצעירה) לאון כץ (יואב הייט) חפציבה (דניאלה קרטס) ציפורי מילוס (לירון וייסמן) מאיר לוי (מיכה לבינסון) מישל קוגמן (יהושע סובול) הניה גלפנד (אלונה איב) מנשה מילוס (גלעד קלטר) "הצורף", במסד הנתונים הקולנועיים IMDb (באנגלית) "הצורף", באתר אידיבי "הצורף", במיזם "אישים" לתיעוד היצירה הישראלית הצורף באתר מגזין HOT Connect חגית גינזבורג, עכבר העיר אונליין, "הצורף": כשהפרעת שינה הופכת לדרמה נפלאה, באתר הארץ, 27 בנובמבר 2015 עמי פרידמן, "הצורף": אדיר מילר בין קודש לחול, באתר ynet, 27 בנובמבר 2015 שני ליטמן, "הצורף" - קצת סקס ודת והרבה קונספירציה, באתר הארץ, 27 בנובמבר 2015 עידו ישעיהו‏, לגמרי נים: "הצורף" מנסה להיות מסתורית אבל יוצאת יומרנית ומשעממת, באתר וואלה, 27 בנובמבר 2015 דנה שמש, "הצורף": סיוט עם פוטנציאל לדרמת מופת, באתר nrg‏, 29 בנובמבר 2015
אוברלנדר

אוברלנדר הוא כינוי ליוצא הקהילות היהודיות שהתקיימו בצפון-מערב ממלכת הונגריה ההיסטורית, ובאותו חבל ארץ לאחר שהועבר לצ'כוסלובקיה ולאוסטריה, מסוף המאה ה-17 ועד לשואה. האם התכוונתם ל... סוניה אדלר – נולדה כסוניה אוברלנדר פרד אוברלנדר – מתאבק יהודי-אוסטרי הלמוט אוברלאנדר – פושע מלחמה נאצי, גרמני-אתני מאוקראינה תיאודור אוברלנדר – פוליטיקאי גרמני אוברלנד
פרפקט

פְּרֵפֶקְט (בלטינית: praefectus, שמשמעותו היא "עומד בחזית") הוא תואר הניתן בארצות שונות למנהל אדמיניסטרטיבי של אזור או של תחום מוגדר. תואר הפרפקט מקורו באימפריה הרומית, אף שיש אזכורים למושג גם לפני כן. התואר שימש בתחום האזרחי וגם בתחום הצבאי ומאוחר יותר בתחום האקדמי ובתחום הכנסייתי. התחום בו שולט הפרפקט והאדמיניסטרציה שלו נושאים את השם "פרפקטורה". יש גם פרפקטים חסרי פרפקטורה ויש פרפקטורות ללא פרפקט. המושלים הרומיים של פרובינקיה יודיאה נשאו בתחילה את התואר פרפקט. מדיה וקבצים בנושא פרפקט בוויקישיתוף תיאור תפקיד הפרפקט בחקיקה הרומנית (ברומנית) Prefect (באנגלית)
נמל התעופה הבין-לאומי באסל אל-אסד

נמל התעופה הבינלאומי באסל אל-אסד (בערבית: مطار باسل الأسد الدولي, יאט"א: LTK, קוד ICAO:‏ OSLK) הוא בסיס טיסה ונמל תעופה בינלאומי הממוקם בג'בלה, ומשרת את לטקיה, עיר הנמל העיקרית בסוריה. נמל התעופה נקרא על שמו של באסל אל-אסד (1962–1994), בנו של מנהיג סוריה לשעבר חאפז אל-אסד ואחיו של המנהיג הנוכחי בשאר אל-אסד. נמל התעופה נמצא בגובה 48 מטרים מעל פני הים. יש לו מסלול מרכזי בכיוון 17/35 עם משטח אספלט בממדים 2,797 על 45 מטרים. מדיה וקבצים בנושא נמל התעופה הבין-לאומי באסל אל-אסד בוויקישיתוף ערך זה הוא קצרמר בנושא שדות תעופה ובנושא סוריה. אתם מוזמנים לתרום לוויקיפדיה ולהרחיב אותו.